Kai Holsts død bidro også til en bekymring for sikkerhetssituasjonen norske myndigheter allerede hadde etter den tyske kapitulasjonen. Det var frykt for at innbitte nazister ville gå i dekning og utføre væpnede hevnaksjoner. Grunnet samarbeid med okkupasjonsmyndighetene var over 2000 av totalt 5500 politifolk suspendert i påvente av det norske landssvikoppgjøret.